VIRON PASTORIT AREENALLA
Hyvät katsojat, Jumala rakastaa Eestin maata.
Jumala rakastaa maailmaa. Jumala rakastaa sinua, hyvä katsoja.
Hän on kaikki vainot, kivut, sairaudet, kiroukset ja synnit
antanut poikansa kantaa, jotta sinulla olisi yltäkylläinen elämä.
Tänään puhutaan siitä paikasta, jossa vaiva ja kipu voitettiin.
Puhutaan Golgatasta, jossa Jumalan Poika kuolee kahden ryövärin välissä.
Luetaan Raamatusta, mitä Jeesus itse kertoo tulevasta kuolemastansa,
johon hänet määrää pitkäperjantaina 71 väkinen ihmisjoukko
ja ylimmäinen pappi Kaifas.
Eräänä yönä jutellessa juutalaisten hallitusmiehen kanssa Jeesus sanoo:
Joh. 3:14-18: "Ja niinkuin Mooses ylensi käärmeen erämaassa,
niin pitää Ihmisen Poika ylennettämän, että jokaisella,
joka Häneen uskoo, olisi iankaikkinen elämä.
Sillä niin on Jumala maailmaa rakastanut, että Hän antoi
ainokaisen poikansa, ettei yksikään, joka Häneen uskoo, hukkuisi,
vaan hänellä olisi iankaikkinen elämä.
Sillä ei Jumala lähettänyt Poikaansa maailmaan tuomitsemaan maailmaa,
vaan sitä varten, että maailma hänen kauttansa pelastuisi.
Joka uskoo häneen, sitä ei tuomita, mutta joka ei usko, se on jo tuomittu,
koska hän ei ole uskonut Jumalan ainokaisen Pojan nimeen."
Psalmin kirjoittaja kuvailee jo paljon ennen Jeesuksen syntymää
Jeesusta kohtaavia kärsimyksiä Ps. 22:14-19:
"Avaavat kitansa minua vastaan, niinkuin raatelevat,
kiljuvat leijonat. Niinkuin vesi minä olen maahan vuodatettu;
kaikki minun luuni ovat irti toisistansa;
minun sydämeni on niinkuin vaha, se on sulanut minun rinnassani.
Minun voimani on kuivettunut kuin saviastian siru,
ja kieleni tarttuu suuni lakeen,
ja sinä lasket minut alas kuoleman tomuun.
Sillä koirat minua piirittävät, pahain parvi saartaa minut,
minun käteni ja jalkani, niinkuin jalopeurat.
Minä voin lukea kaikki luuni; he katselevat minua ilkkuen;
he jakavat keskenänsä minun vaatteeni ja heittävät minun puvustani arpaa."
Ja vielä yksi kertomus Luukkaan evankeliumista,
joka kertoo Jeesuksen elämästä ennen kuin hän kuolee ja hänet haudataan.
Luuk. 23:26-49: "Ja viedessään häntä pois he saivat käsiinsä Simonin,
erään kynereläisen, joka tuli vainiolta;
ja hänen olalleen he panivat ristin kannettavaksi Jeesuksen jäljessä.
Ja häntä seurasi suuri joukko kansaa,
myös naisia, jotka valittivat ja itkivät häntä.
Niin Jeesus kääntyi heihin ja sanoi: "Jerusalemin tyttäret,
älkää minua itkekö, vaan itkekää itseänne ja lapsianne.
Sillä katso, päivät tulevat, jolloin sanotaan: Autuaita ovat hedelmättömät
ja ne kohdut, jotka eivät ole synnyttäneet,
ja rinnat, jotka eivät ole imettäneet. Silloin ruvetaan sanomaan vuorille:
langetkaa meidän päällemme, ja kukkuloille: peittäkää meidät.
Sillä jos tämä tehdään tuoreelle puulle, mitä sitten kuivalle tapahtuu?"
Myös kaksi muuta, kaksi pahantekijää, vietiin hänen kanssaan surmattaviksi.
Ja kun saavuttiin paikalle, jota sanotaan Pääkallonpaikaksi,
niin siellä he ristiinnaulitsivat hänet, sekä pahantekijät,
toisen oikealle ja toisen vasemmalle puolelle. Mutta Jeesus sanoi:
"Isä, anna heille anteeksi, sillä he eivät tiedä, mitä he tekevät."
Ja he jakoivat keskenään hänen vaatteensa ja heittivät niistä arpaa.
Ja kansa seisoi ja katseli.
Ja hallitusmiehetkin ivasivat häntä ja sanoivat:
"Muita hän on auttanut; auttakoon itseänsä,
jos hän on Jumalan Kristus, se valittu."
Myös sotamiehet pilkkasivat häntä, menivät hänen luoksensa
ja tarjosivat hänelle hapanviiniä ja sanoivat:
"Jos sinä olet juutalaisten kuningas niin auta itseäsi."
Oli myös hänen päänsä päällä kirjoitus: "Tämä on juutalaisten kuningas."
Niin toinen pahantekijöistä, jotka siinä riippuivat, herjasi häntä:
"Etkö sinä ole Kristus? Auta itseäsi ja meitä."
Mutta toinen vastasi ja nuhteli häntä sanoen:
"Etkö sinä edes pelkää Jumalaa, sinä, joka olet saman rangaistuksen alainen?
Me tosin kärsimme oikeuden mukaan, sillä me saamme,
mitä meidän tekomme ansaitsevat, mutta tämä ei ole mitään pahaa tehnyt."
Ja hän sanoi: Jeesus, muista minua, kun tulet valtakuntaasi."
Niin Jeesus sanoi hänelle: "Totisesti minä sanon sinulle:
tänä päivänä pitää sinun oleman minun kanssani paratiisissa."
Ja oli noin kuudes hetki. Niin yli kaiken maan tuli pimeys,
jota kesti hamaan yhdeksänteen hetkeen, sillä aurinko oli pimentynyt.
Ja temppelin esirippu repesi keskeltä kahtia.
Ja Jeesus huusi suurella äänellä ja sanoi:
"Isä, sinun käsiisi minä annan henkeni."
Ja sen sanottuaan hän antoi henkensä.
Mutta kun sadanpäämies näki, mitä tapahtui,
kunnioitti hän Jumalaa ja sanoi: "Totisesti, tämä oli vanhurskas mies."
Ja kun kaikki kansa, ne, jotka olivat kokoontuneet tätä katselemaan,
näkivät, mitä tapahtui, löivät he rintoihinsa ja palasivat kukin kotiinsa.
Mutta kaikki hänen tuttavansa seisoivat taampana, myöskin naiset,
jotka olivat seuranneet häntä Galileasta, ja katselivat tätä."
Tämä on Jumalan Sana.
4000 vuotta odotettiin sitä päivää, kun maailmaan tulee pelastaja,
kun maailmaan tulee sovittaja, joka ottaa ihmiskunnan synnit kantaakseen.
Meidän syntimme, saastaisuutemme, taakkamme, masennuksemme,
negatiivisuutemme, kirouksemme, stressimme, sairautemme
kantoi Herra meidän tähtemme ristille
kuollessaan kahden ryövärin välissä.
Tämä ei ole ainoastaan Jumalan pojan kipu,
tämä on taivaallisen Isämme kipu,
joka on ristille asetettu meidän syntiemme tähden.
On sanottu, että Jumala ikään kuin peittää kasvonsa,
maa pimeytyy, kun ihmisiä ostetaan vapauteen.
Katsoin elokuvan 11. syyskuun terrori-iskuista
New Yorkin kaksoistorneihin.
Koin valtavaa surua ihmisten kärsimysten tähden.
Kuinka Jumala otti osaa kun koko maailman kipu
laitettiin hänen poikansa päälle.
Kun hän ristillä kahden ryövärin välissä antoi henkensä.
Tämä paikka - Golgata; voidaan Israelissa käydä siellä paikassa.
Seisoa ja katsoa Pääkallonpaikkaa, joka vielä tänä päivänäkin
puhuttelee meitä kahdesta valinnasta.
Kaksi ryöväriä, joista toinen pilkkaa ja herjaa Jumalan poikaa
ja toinen pyytää, että Jeesus muistaisi häntä valtakunnassaan.
Eräs saarnaaja, josta pidän paljon, on sanonut:
"kaikista tyhmin ryöväri, kaikista tyhmin syntinen,
kuolee pelastuksen ovella, jossa voisi tulla onnelliseksi."
Tämä ryöväri kuoli syntisenä ja syynalaisena.
Hyvä katsoja, Jumala antaa meille elämässämme tilaisuuksia
kääntyä Hänen puoleensa ja tehdä valintamme.
Tänään on sinun mahdollisuutesi tehdä valintasi.
Kuin ryöväri, joka sanoi sanat: "Jeesus, muista minua,
kun tulet valtakuntaasi." Ja hän pelastui.
Riittää, että tahdot.
Tule sellaisena kuin olet
- turmeltuneena, paheinesi, riippuvuuksinesi Jumalan eteen.
Hän antaa sinulle uuden elämän ja vapauttaa.
Yhden pikkukaupungin taiteilijan toiveena
oli maalata kaunis kuva kotikaupungistaan.
Hän aikoi sijoittaa pääkadulle kaikille tunnetun
ja kaikkien rakastaman talonmiehen, jota aina iloisena tervehdittiin.
Vinoon laitettu hattu päässä, puettuna neulottuun jakkuunsa,
katuharja kädessä, tuttu parta.
Kaikki tiesivät tämän vanhan talonmiehen
joka kunnialla teki työtään. Kaikki pitivät hänestä.
Sovittuna aikana ilmestyy tämä mies taiteilijan ovelle.
Taiteilija ei tunnista miestä talonmieheksi.
Hän on ajanut partansa, pukeutunut uuteen hienoon pukuun,
käynyt kampaajalla ja sanoo: "Te pyysitte minut tänne".
Taiteilija pahoittelee: "Ei herra, en voi käyttää teitä sellaisena".
Hän tarvitsi sitä miestä, juuri sellaisena, kuin hän oli ollut.
Jumala odottaa meitäkin sellaisena kuin me olemme.
Kolmen ihmisen kuolemantuomio Golgatalla:
yksi kuolee uhrina toisten puolesta, toiset omien tekojensa seurauksena.
Rakas vävyni Veljo Kaptein, joka on yksi Olevisten kirkon pastoreista,
joutui vakavan asian takia sairaalaan,
häneltä oli puhjennut umpilisäke.
Kun näin hänet kirkossa, hän oli kasvoistaan valkoinen
ja hänet lähetettiin kotiin. Kotona hän kärsi pitkään,
ennen kuin pyysi lääkärinsä tulemaan.
Lääkäri tiesi heti, että häneltä oli puhjennut umpilisäke.
Hänen tilansa oli huono sairaalaan leikkaukseen vietäessä.
Hänellä oli vatsakalvontulehdus ja suolisto ei toiminut.
Hän joutuu kuolevien osastolle.
Vain verhot erottavat häntä kahdesta muusta kuolevasta.
Hän on kiinnitettynä erilaisten letkujen kautta tiputuslaitteeseen.
Ja hän miettii, että hänellä on usko, hän on pelastettu.
Mutta tietävätkö ne toiset, mihin he ovat menossa?
Hän nousee istualleen, tarttuu tiputuslaitteeseen,
ja kaikkine letkuineen, itse ollessaan kovissa kivuissa,
lähtee verhon taakse. Siellä on nainen, joka on kuolemassa.
Ja hän kysyy: "Voisinko rukoilla puolestanne?"
Nainen on niin huonossa kunnossa, ettei melkein kykene enää puhumaan.
Kyynel silmässään hän nyökkää myöntävästi.
Veljo rukoilee: "Herra, ota minut vastaan, anna anteeksi syntini,
vie minut taivaaseen."
Rukoiltuaan hänen kanssaan nainen on iloinen, hänen silmänsä loistavat.
Kovissa kivuissaan hän lähtee takaisin omaan sänkyynsä.
Siellä hän muistaa, että toisella puolella on mies.
Taas hän kerää kaikki voimansa
ja ottaa tiputuslaitteensa kaikkine letkuineen.
Hän lähtee miehen luo ja kysyy: "Voinko rukoilla puolestanne?".
Mies kieltäytyy tarjouksesta.
Hän oli iankaikkisuuden portilla,
mutta työnsi pois viimeisen mahdollisuutensa.
Hyvä katsoja, meidän mahdollisuudet maan päällä ovat rajoitetut.
Ranskalainen matemaatikko Blaise Pascal teki uskonratkaisunsa,
kun hevoset olivat hypänneet ylitse sillan reunan
ja näytti siltä, että hevosvaunut lähtisivät perässä.
Sillä ratkaisevalla hetkellä hän sanoi "kyllä" Jumalalle
ja päätti alkaa elää Hänelle.
Ratkaisun hetkellä vaunut kallistuivat taaksepäin.
Niin suuri paino oli hänen päätöksellä.
Tämä mies oli uskollinen Jumalalle elämänsä loppuun saakka.
Kaksi ryöväriä -toinen pelastui, toinen meni kadotukseen.
5. Moos. 30:19: "Minä otan tänä päivänä taivaan ja maan
todistajiksi teitä vastaan, että minä olen pannut sinun eteesi
elämän ja kuoleman, siunauksen ja kirouksen.
Niin valitse siis elämä, että sinä ja sinun jälkeläisesi eläisitte."
Olen tulkannut nigerialaista miestä, joka oli kuolleena 3 päivää.
Jumala antoi hänen palata takaisin tehdäkseen sovinnon vaimonsa kanssa
ja saadakseen lähteä täältä pelastuneena.
Eteemme on asetettu luettu määrä mahdolisuuksia tehdä oikea valinta.
Olen kotoisin ei-uskovasta perheestä.
Vanhempani eivät palvelleet Herraa. Asuimme Vaivarassa Itä-Virumaalla.
Monta kuolemaa meni ohitse jo lapsuudessani.
3-vuotiaana olin leikkikaverini Ennun kanssa junan pyörien välissä
ja jostain syystä junan kuljettaja tuli ulos tarkistamaan.
Hän löysi junan pyörien välistä kaksi pientä poikaa.
Hän otti käsistämme kiinni ja vei kotiovelle.
Talomme oli ihan junaradan vieressä. Isä ja äiti työskentelivät postissa.
On myös monia muita tilanteita lapsuudestani, jossa Jumala pelasti,
koska isäni äiti rukoili Jumalaa.
Hän vei minut ja siskoni jopa salaa kasteelle.
Kerran leikkikaverini, touhutessaan kanssani, löi käteeni leikkikirveellä
ja työnsi minut alas vesisäiliöön, jossa oli syvä vesi.
Olin silloin 3-vuotias.
Ja siellä oli nainen. Hän oli kuin auringon ympäröimä.
Hän opetti minut uimaan. Hän sanoi: "Liiku käsillä ja jaloillasi".
Se oli ensimmäinen uimakouluni.
Myöhemmin selvisi, että nainen oli ollut enkeli.
Äitini kertoi, ettei paikalla ollut yhtään ihmistä,
joka olisi opettanut minua uimaan.
Kukaan ei tiedä, miten olin päässyt korkean reunan yli.
Monia tapahtumia on ollut elämässäni.
Nuoruuteni vietin pienessä kylässä nimeltä Muuga.
Siellä ei ollut mitään, mistä olisin voinut lukea Jumalasta.
Ei ollut edes hautausmaata, jossa olisin voinut lukea Raamatun jakeita.
Aloin karkaamaan kotoa. Juoksin metsään,
en tiennyt kenen puoleen voisin kääntyä, luonnossa oli vaan hyvä olla.
Syntyivät huonot tavat. Aloitin nuorena tupakoimisen.
Tapahtui pahoja asioita. Heinälato syttyi tuleen,
poikien kanssa yritettiin räjäyttää lentokonepommi.
Talvella kaverini ajoi pulkalla, jossa oli iso pommi kyydissä.
Päätettiin räjäyttää vihollistemme talo.
Pommia piti kuljettaa 2 km pitkin tietä Ädivereen,
jossa pojilla oli metsään rakennettu maja.
Sytytettiin iso nuotio ja laitettiin siihen pommi kypsymään.
Itse mentiin puiden taakse piiloon ja katsottiin kelloa.
Aikaa oli 20 minuuttia.
Kun aika meni umpeen, kaverini yritti lähteä katsomaan pommia.
Yritin estää häntä lähtemästä. Pysyttelin puiden takana.
Yhtäkkiä pommi räjähti niin kovaa, että ympärillä isot männyt kaatuivat,
eikä majaa ei enää ollut. Jumala taas kerran suojeli.
Jumala suojeli monissa tapauksissa.
Ollessani 16-vuotias kapinallinen teinipoika,
päädyin keskitalvella Moskovaan ja Leningradiin, sieltä Armeniaan.
Tutustuin alkoholiin ja hasikseen.
Kadulla kannabis maksoi vain 50 kopeekkaa.
Siitä minä sain itselleni todella huonon tavan.
Kolmen kuukauden kuluttua minut löydettiin
ja vietiin ensimmäisellä lennolla takaisin Viroon.
Minut erotettiin Rakveren lukiosta.
Menin Paidessa ammattikouluun, jossa enoni oli tärkeässä asemassa,
hän oli traktori-opettaja.
Siellä minä kapinoin suuresti kolmantena vuotena.
Lähetin pojat katolle
parempia elinehtoja ja pidempiä hiuksia vaatimaan.
Liityin hippeihin. Jumala ei siltikään minua jättänyt.
Kun olin Latviassa, Liettuassa, hippien keskellä, Jumala kutsui minua.
Olin viiltänyt itseäni, yrittänyt hirttäytyä. Olin täysin epätoivoinen.
Etsin onnea ja rakkautta, eikä sitä löytynyt hipeistäkään.
Kun joku rukoilee puolestasi, edes yksi tuhannesta,
silloin löydät Jumalan.
Mummoni rukoili, että hänen poikansa poika löytäisi uskon.
Armeniassa kunniapatsaan takana rukoilin minä ensimmäisen kerran.
Oltiin yöllä ryöstetty kauppa. Taskuni olivat täynnä suklaata.
Rukoilin:"Jumala, jos olet olemassa, pelasta minut ja pidä minusta huolta."
Ja minut todellakin pelastettiin.
Palasin hippinä takaisin Tallinnaan, jossa päädyin Olevisten kirkkoon.
Siellä oli isot vanhat laulukirjat.
Niistä laulettiin, ja minä osasin sitä vanhaa kirjoitustyyliä.
Minä kysyin, että voinko minä laulaa ja vastattiin, että aina saa laulaa.
Kerran kun kävin taas siinä kirkossa, eräs vanha nainen sanoi minulle:
"Poikani, anna elämäsi Jumalalle.".
Se oli täysin uutta minulle.
Menin eteen. Olin iloinen, ettei hiuksiani käsketty leikata.
Juttelin pastorille, hän vei minut kansliaan, polvistuttiin.
Kaksi kuukautta myöhemmin tulin siihen pisteeseen,
jolloin tajusin, että menen kadotukseen, ellen nyt ota vakavasti.
Minulle oli tarjottu uutta huumausainetta.
Menin taas eteen ja pastori kertoi minulle ristintyön merkityksen.
Hän sanoi, että Jeesus kantoi huume-, tupakka- ja kaikki riippuvuudet.
Hän kysyi, haluaisinko vapautua. Vastasin: "Kyllä".
Vapauduin, kun pastori Oskar Olvik rukoili puolestani.
Itse rukoilin: "Jumala, ota minut vastaan sellaisena kuin olen.
Tee minusta uusi ihminen. Puhdista ja vapauta minut."
Rukoilin ja yhtäkkiä tuntui kuin sähköä virtaisi minusta läpi,
koko kehoni tärisi, minusta revittiin kaikki saasta ulos.
Minusta tuli täysin uusi. Koin olevani vapaa.
Kuin 100 kilon paino olisi langennut päältäni.
Minun teki mieli nousta lentoon, olin täysin uusi ihminen.
Hyvä katsoja, jos haluat tehdä päätöksesi, tee se nyt.
Niin kuin suomalainen kirjailija Tapio Nousiainen sanoo:
"Kun vesi ei ole enää koskessa, mutta ei myöskään vielä pudonnut."
Kun kivi ei ole enää pojan kädessä, eikä vielä naapurin ikkunassa.
Rukoile kanssani Jumalan pojan puoleen,
joka puolestamme kuoli ristillä, haudattiin ja nousi ylös kuolleista.
Sano näin: "Rakas Jumala, minä pyydän, ota minut vastaan lapseksesi.
Anna anteeksi kaikki syntini. Ota minut vastaan sellaisena kuin olen.
Puhdista minut Jeesuksen Kristuksen pyhällä sovintoverellä.
Muuta minut sellaiseksi, kuin sinä tahdot minun olevan.
Kirjoita nimeni taivaalliseen kirjaasi.
Pidä minut tästä päivästä lähtien omana lapsenasi.
Täytä minut Pyhällä Hengellä, jotta voisin aina käydä totuuden tietä.
Herra kiitos, että olen nyt omasi ja puolellasi enkä joudu kadotukseen.
Olen tehnyt valintani ja pysyn siinä.
Sinä olet pelastajani ja minä lapsesi.
Jeesuksen pyhässä nimessä. Aamen.
Hyvä ystävä, olet nyt tehnyt todella tärkeän päätöksen.
Olet päättänyt tulla uskoon. Minä onnittelen sinua!
Ala nyt puhumaan Jumalalle - rukoile.
Kiitä häntä kaikesta. Kiitos on rukousta.
Jeesuksen nimen lausuminen on rukousta.
Pyydä Jumalaa auttamaan ja johdattamaan.
On tärkeää, että kerrot toisille uskonratkaisustasi.
Löydä seurakunta, jossa puhutaan Jeesuksesta Kristuksesta
ja Pyhän Hengen voimasta, joka vie sinua eteenpäin.
Tiedä, että Jumala antaa sinulle vapauden.
Vaikka sinulla olisi vielä tupakan- himoa tämän rukouksen jälkeen,
voit luottaa siihen, että Jumala vapauttaa sinut siitä.
Jumalan poika vapauttaa kaikista riippuvuuksista ja vaivoista.
Näen nyt ihmistä, joka on epätoivossa.
Jumala haluaa auttaa sinua. Sano Hänelle:
"Herra, otan sinut vastaan. Otan vastaan ratkaisusi".
Tämä riittää. Etsi seurakunta, jossa puhutaan Sanaa.
Hanki itsellesi Raamattu ja aloita lukeminen
Uudesta Testamentista Johanneksen evankeliumista.
Jumala tulee muuttamaan elämäsi.
Näen vielä jonkun, jolla on ihmissuhteessa ongelmia.
Jumala uudistaa myös ihmissuhteita.
Pyydä Jumalalta sovitusta ja sano:
"Herra anna anteeksi ja luo minussa uutta".
Pyydä anteeksi ystävältäsi. Suhteenne asetetaan ennalleen.
Jumala on hyvä ja hänen armonsa pysyy ikuisesti.
Jumala rakastaa sinua.
Hän sanoo sinulle: "Minun tahtoni on, että sinun käy hyvin".
Usko Jumalaan.
Suomennos: Signe Kalmus-Mäns